## Rješenje kojim se trgovačkom društvu Hospitalija trgovina d.o.o., Sveta Nedelja, odobrava Prospekt o izdavanju obveznica javnom ponudom, u nematerijaliziranom obliku, na ime, u ukupnom iznosu od HRK 75.000.000,00 u denominaciji od HRK 1, dospijeća 2009. godine

### NN 105/2006 (25.9.2006.), Rješenje kojim se trgovačkom društvu Hospitalija trgovina d.o.o., Sveta Nedelja, odobrava Prospekt o izdavanju obveznica javnom ponudom, u nematerijaliziranom obliku, na ime, u ukupnom iznosu od HRK 75.000.000,00 u denominaciji od HRK 1, dospijeća 2009. godine

# HRVATSKA AGENCIJA ZA NADZOR FINANCIJSKIH USLUGA

**2365**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05) i članka 22. stavka 4. Zakona o tržištu vrijednosnih papira
(»Narodne novine«, broj 84/02), temeljem zahtjeva trgovačkog društva Hospitalija
trgovina d.o.o., Sveta Nedelja, Vojvodići b.b., za odobrenje prospekta o
izdavanju obveznica javnom ponudom, Uprava Hrvatske agencije za nadzor
financijskih usluga, na sjednici održanoj 14. rujna 2006. godine, donijela je

## RJEŠENJE

1. Trgovačkom društvu Hospitalija trgovina d.o.o., Sveta Nedelja, Vojvodići
b.b., odobrava se Prospekt o izdavanju obveznica javnom ponudom, u
nematerijaliziranom obliku, na ime, u ukupnom iznosu od HRK 75.000.000,00 u
denominaciji od HRK 1, dospijeća 2009. godine.
2. Ovo rješenje objavit će se u »Narodnim novinama«.

```
Obrazloženje
```

Trgovačko društvo Hospitalija trgovina d.o.o., Sveta Nedelja, Vojvodići b.b. (u
daljnjem tekstu: Društvo), podnijelo je 4. kolovoza 2006. godine Zahtjev za
odobrenje prospekta o izdavanju obveznica javnom ponudom, kao i izmjenu i dopunu
istog dana 1. rujna 2006. godine, sukladno odredbama Zakona o tržištu
vrijednosnih papira (»Narodne novine«, broj 84/02, u daljnjem tekstu: Zakon) i
Pravilnika o sadržaju zahtjeva i prilozima za odobrenje prospekta i skraćenom
prospektu (»Narodne novine«, broj 118/03, u daljnjem tekstu: Pravilnik).
U provedenom postupku po zahtjevu utvrđeno je da je Uprava Društva 28. lipnja
2006. godine donijela Odluku o odobrenju izdanja korporativnih obveznica.
Sukladno Odluci Uprave društva od 28. lipnja. 2006. godine o odobrenju izdanja
korporativnih obveznica, Društvo izdaje obveznice, javnom ponudom, u
nematerijaliziranom obliku, na ime, u ukupnom nominalnom iznosu od 75.000.000,00
HRK, u denominaciji od HRK 1, dospijeća 2009. godine.
Razdoblje upisa obveznica trajat će 5 (pet) radnih dana od dana otvaranja
razdoblja upisa. Datum i vrijeme zatvaranja razdoblja upisa bit će naznačeno u
javnom pozivu na upis.
Razdoblje uplate trajat će 1 (jedan) radni dan počevši 2. (drugog) radnog dana
nakon zatvaranja razdoblja upisa. Datum i vrijeme razdoblja uplate bit će
naznačeno u javnom pozivu na upis.
Sredstva na ime upisa obveznica bit će uplaćena u razdoblju uplate, prema
instrukciji plaćanja koju će Agent izdanja, neposredno uručiti prilikom upisa,
ukoliko je riječ o fizičkoj osobi ili poslati jedan radni dan nakon zatvaranja
razdoblja upisa, ukoliko je riječ o pravnoj osobi, odnosno institucionalnom
investitoru. Dan uplate je datum izdanja Obveznica.
Predmetno izdanje obveznica smatrati će se uspješnim ukoliko u razdoblju upisa i
uplate bude upisano i uplaćeno minimalno 75% upisa cjelokupnog izdanja.
Društvo je uplatilo naknadu i administrativnu pristojbu, sukladno Pravilniku o
vrsti i visini naknada i administrativnih pristojba Hrvatske agencije za nadzor
financijskih usluga (»Narodne novine« broj 45/06).
U provedenom postupku je utvrđeno da su Zahtjevu Društva za odobrenje prospekta
o izdavanju obveznica javnom ponudom priloženi svi prilozi propisani Zakonom i
Pravilnikom i da podneseni Prospekt sadrži sve podatke u skladu s odredbom
članka 21. Zakona, pa je sukladno odredbi članka 22. stavak 4. Zakona valjalo
riješiti kao u izreci ovoga rješenja.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-11/25
Urbroj: 326-111/06-3
Zagreb, 14. rujna 2006.

Predsjednik Uprave
**Ante Samodol,** v. r.

Rješenje, NN 105/2006-2365
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)